Benigno Aquino Jr.

Ba cheannaire an fhreasúra sna hOileáin Fhilipíneacha é Benigno Simeon "Ninoy" Aquino Jr. sna 1980idí  (27 Samhain 1932 – 21 Lúnasa 1983).

 Feallmharú agus iarmhairtí 
Ar an 21 Lúnasa 1983 i Mainile, feallmharaíodh Aquino ag aerfort Mhainile. Bhí sé ar deoraíocht sna Stáit Aontaithe ó 1980 go dtí 1983. Ní raibh sé ach tagtha ar ais nuair a lámhachadh é gan trua gan taise. Chuir an feallmharú fearg ar go leor daoine sna hOileáin, agus iad suite siúráilte gurbh é an tUachtarán Marcos a d'íoc pá na ndúnmharfóirí.
link=https://ga.wikipedia.org/wiki/%C3%8Domh%C3%A1:Ninoy%20Aquino%203.jpg|mion|"Ninoy" Aquino|clé
link=https://ga.wikipedia.org/wiki/%C3%8Domh%C3%A1:Corazon%20Aquino%201986.jpg|clé|mion|Corazón Aquino, 15 M.F. 1986

Chuaigh baintreach an fhir mhairbh, Corazón "Cory" Aquino, i gceannas ar an bhfreasúra. Faoi bhrú an fhreasúra, thoiligh an tUachtarán Marcos le toghcháin a eagrú sa bhliain 1986.

B'í Corazón Aquino iarrthóir an fhreasúra. Nuair a chaill sí an toghchán Uachtaránachta, bhí formhór mór na bhFilipíneach den tuairim go raibh torthaí na vótála cóirithe ag Marcos. D'éirigh cuid de na fórsaí armtha amach in aghaidh Marcos, agus fuair siad tacaíocht na sibhialtach, a chuaigh amach sna sráideanna ag agóidíocht. Sa deireadh thiar thall, b'éigean do Marcos an tír a fhágáil, agus gaireadh Uachtarán de Corazón Aquino.

 Féach freisin 

 Corazón "Cory" Aquino
 Ferdinand Marcos

Tagairtí

Catagóir:Básanna i 1983
Catagóir:Daoine a rugadh i 1932
Catagóir:Daoine a feallmharaíodh
Catagóir:Fir
Catagóir:Polaiteoirí Filipíneacha